《游粤秀山》
明代·戴琏

载酒重游负郭山，迢迢荒径石苔斑。茶烟半壁人初到，花雨满苔僧未还。

朝汉台荒聊徙倚，呼鸾道古更跻攀。不堪回首东风晚，一路松杉响佩环。

作者简介：戴琏，字汝器。南海人。明英宗正统三年（一四三八）举人，四年（一四三九）乙榜，授罗城训导，仅二载卒。世称清节先生。有《靖节集》。事见明郭棐《粤大记》卷二二。